Legal Document

Category: 1780

Text:
9. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 783 της 22/30 Δεκ. 1964 (ΦΕΚ Α΄ 257) Περί καθορισμού ποσοστού εις διαφόρους Οργανισμούς ΟΓΑ κλπ. Έχοντες υπ’ όψιν: α)Τας διατάξεις της παρ. 3 του άρθρ. 6 του Ν.Δ. 4435/1964 «περί ρυθμίσεως θεμάτων προκυψάντων μεταξύ ΟΓΑ και ΤΕΒΕ». β)Τας διατάξεις του εδαφ. γ΄ της παρ. 1 του άρθρ. 11 του Νόμ. 4169/1961 «περί Γεωργικών Κοινωνικών Ασφαλίσεων». γ)Τον αριθμόν των ησφαλισμένων και των συνταξιούχων του ΤΕΒΕ και του Ταμείου Ασφαλίσεως Εμπόρων». δ)Την υπ’ αριθ. 808/1964 γνωμοδότησιν του Συμβουλίου της επικρατείας, προτάσει του Προέδρου της Κυβερνήσεως και των Υπουργών Συντονισμού, Οικονομικών και Εργασίας, απεφασίσαμεν και διατάσσομεν: Άρθρον μόνο.–Καθορίζομεν το ποσοστόν συμμετοχής εκάστου των δικαιούχων Οργανισμών ήτοι του Οργανισμού Γεωργικών Ασφαλίσεων (ΟΓΑ), του Ταμείου Ασφαλίσεως Επαγγελματικών Βιοτεχνών Ελλάδος (ΤΕΒΕ) και του Ταμείου Ασφαλίσεως Εμπόρων (ΤΑΕ), εις το συνολικόν έσοδον εκ του υπό των διατάξεων των παρ. 1 και 2 του άρθρ. 6 του Ν.Δ. 4435/1964 προβλεπομένου υπέρ αυτών προσθέτου ποσοστού 20% επί των τελών χαρτοσήμου, ως κάτωθι: α)Υπέρ του ΟΓΑ, ποσοστόν 50%. β)Υπέρ του ΤΕΒΕ, ποσοστόν 42%. γ)Υπέρ του Ταμείου Ασφαλίσεως Εμπόρων (ΤΑΕ) ποσοστόν 8%. Εις τους Ημετέρους Υπουργούς επί του Συντονισμού, επί των Οικονομικών και επί της Εργασίας, ανατίθεμεν την δημοσίευσιν και εκτέλεσιν του παρόντος. Σελ. 1054(α) 259-108